**Hodnotiace kritériá**

Operačný program Integrovaná infraštruktúra prioritná os 7 informačná spoločnosť,

dopytovo-orientovaný projekt v rámci špecifického cieľa 7.9

**Zvýšenie úrovne informačnej a kybernetickej bezpečnosti v podsektore** **IS VS**

# Obsah

1 Úvod 2

1. Oblasti podpory PO7 OPII 4

2. Hodnotiace kritériá 5

2.1 Hodnotiace kritériá a spôsob ich aplikácie 6

2.1.1 Príspevok navrhovaného projektu k cieľom a výsledkom OP a prioritnej osi a ďalších strategických dokumentov 6

2.1.2 Navrhovaný spôsob realizácie projektu 7

2.1.3 Administratívna a prevádzková kapacita žiadateľa 10

2.1.4 Finančná a ekonomická stránka projektu 11

2.3 Sumarizačný prehľad hodnotiacich kritérií 13

# Úvod

Predmetom tohto dokumentu, ktorý bol pripravený sprostredkovateľským orgánom pod riadiacim orgánom pre Operačný program integrovaná infraštruktúra (ďalej len „OPII“) v spolupráci s vecne príslušnými odbornými útvarmi Úradu podpredsedu vlády pre investície a informatizáciu (ďalej len „ÚPVII“), je stanovenie kritérií pre výber dopytovo orientovaného projektu *Zvýšenie úrovne informačnej a kybernetickej bezpečnosti v podsektore IS VS* v rámci špecifického cieľa 7.9 pre oblasť Prioritnej osi 7 OPII (ďalej len „PO7“) v súlade s čl. 125 ods. 3 písm. a) nariadenia Európskeho parlamentu a Rady (EÚ) č. 1303/2013 (ďalej len „všeobecné nariadenie“) a zároveň popísanie spôsobu aplikácie týchto kritérií tak, aby bol pre členov Monitorovacieho výboru pre OPII, Európsku Komisiu a iné zainteresované partnerské subjekty a verejnosť zabezpečený k predmetnej problematike dostatok informácií v záujme transparentnosti a čo najlepšej zrozumiteľnosti návrhu hodnotiacich kritérií.

Tieto kritériá, vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu monitorovacím výborom**.

Podľa § 17 ods. 3 písm. e) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o EŠIF“) sa kritériá na výber projektov stanovujú vo výzve na predloženie žiadosti o NFP ako podmienka poskytnutia príspevku, ktorej splnenie overuje SO v schvaľovacom procese žiadostí o NFP.

Snahou SO bolo zároveň nastaviť predmetné kritériá na výber projektu *Zvýšenie úrovne informačnej a kybernetickej bezpečnosti v podsektore IS VS* tak, aby:

* boli nediskriminačné a transparentné;
* boli v čo najvyššej možnej miere špecifikované jednoznačne a objektívne tak, aby žiadatelia mohli vopred odhadnúť, či ich projekt má šancu na úspech v schvaľovacom procese;
* sa dosiahlo zefektívnenie spôsobu overovania hospodárnosti a efektívnosti výdavkov projektu prostredníctvom širšieho využitia smerných ukazovateľov (benchmarkov), finančných limitov, jednotkových cien a pod.

Pri príprave kritérií pre výber projektov PO7 OPII boli zohľadnené najmä nasledovné východiská:

1. Súlad projektu cieľmi OP a PO7 a ďalších strategických dokumentov
2. Relevancia navrhovaných aktivít k zamýšľanými výsledkami a cieľmi projektu
3. Administratívny a prevádzkový potenciál úspešnosti projektu
4. Finančný a ekonomický aspekt projektu

V nadväznosti na vyššie uvedené východiská a ciele bola definovaná sústava hodnotiacich kritérií pre projekt *Zvýšenie úrovne informačnej a kybernetickej bezpečnosti v podsektore IS VS*, ktorá reflektuje špecifiká špecifického cieľa 7.9 a PO7 OPII. Doplňujúce špecifiká (legislatívne, technické, ekonomické a pod.) týkajúce sa spôsobu aplikácie hodnotiacich kritérií (napr. stanovenie limitov, pravidlá vykonávania prieskumu trhu za účelom posúdenia nákladovej efektívnosti projektu a pod.) budú podrobne upravené v Príručke pre odborných hodnotiteľov, Príručke pre oprávnenosť výdavkov, Príručke pre žiadateľa a v príslušnej výzve na predloženie žiadostí o nenávratný finančný prostriedok (ďalej len „NFP“).

Keďže žiadosť o  NFP prostredníctvom tejto výzvy môžu podávať len ústredné orgány štátnej správy, resp. iné orgány verejnej moci spadajúce pod podsektor IS VS („ďalej len OVM“), má dopytová výzva za cieľ 4 primárne oblasti informačnej a kybernetickej bezpečnosti, podľa ktorých sú koncipované aj hodnotiace kritériá. Jedná sa o:

1. zvýšenie ochrany pred útokmi z externého prostredia,
2. zvýšenie schopnosti detekcie škodlivých aktivít, a bezpečnostných incidentov
3. ochrana dát, dátových prenosov a komunikácie,
4. budovanie bezpečnostného povedomia.

To znamená, že ak predkladaný projekt nerieši primárne tieto ciele, má jeho financovanie nižšiu prioritu, aj keď spĺňa zvyšné hodnotiace kritériá.

# Oblasti podpory PO7 OPII

Súbor hodnotiacich kritérií definovaný v tomto dokumente sa vzťahuje na nasledovné oblasti PO7 OPII:

|  |  |  |  |  |
| --- | --- | --- | --- | --- |
| Prioritná os | Investičná priorita | Špecifický cieľ | Výsledky | Typy aktivít |
| PO7 | 2c):  Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva | 7.9:  Zvýšenie kybernetickej bezpečnosti v spoločnosti | Zníženie finančných dopadov a dopadov na činnosť firiem a verejnej správy pri bezpečnostných incidentoch | P:  Zabezpečenie komplexnej kybernetickej bezpečnosti v spoločnosti:   * Vytvorenie nástrojov na rozpoznanie, monitorovanie a riadenie bezpečnostných incidentov * Zabezpečenie kritickej infraštruktúry * Zavádzanie európskej stratégie pre kybernetickú bezpečnosť * Zvýšenie celkového povedomia o bezpečnosti v kybernetickom priestore a zabezpečenie základnej úrovne vzdelania v kybernetickej bezpečnosti pre zamestnancov VS |
| Zvýšenie vyspelosti trhu s bezpečnostnými riešeniami zvýšením výdavkov na bezpečnosť privátneho aj verejného sektora |
| Zvýšenie kybernetickej bezpečnosti a aplikovanie najnovších poznatkov v európskom priestore |
| Zvýšenie miery inovácie v oblasti bezpečnostných opatrení |
| Zvýšenie dôvery občanov a podnikateľov v digitálny priestor |
| Zvýšenie transparentnosti pri riešení bezpečnostných incidentov a kybernetických útokov |

# Hodnotiace kritériá

Hodnotiace kritériá sú aplikované hodnotiteľmi v procese odborného hodnotenia a slúžia na posúdenie kvalitatívnej úrovne žiadostí o NFP, teda na overenie, či žiadosť o NFP spĺňa stanovené minimálne kvalitatívne požiadavky na to, aby bola schválená.

V snahe o zabezpečenie efektívneho a transparentného procesu výberu projektov budú podporené iba tie projekty, ktoré budú sprostredkovateľským orgánom OPII vyhodnotené ako vhodné a účelné vzhľadom na východiskovú situáciu a identifikované potreby v danej oblasti, nákladovo efektívne a s adekvátnym kapacitným zabezpečením ich realizácie.

Hodnotiace kritériá PO7 OPII sú z hľadiska predmetu hodnotenia v súlade so SR EŠIF zaradené do nasledovných oblastí:

1. **Príspevok navrhovaného projektu k cieľom a výsledkom OP a PO7 a ďalších strategických dokumentov**
   1. posúdenie príspevku projektu k cieľom operačného programu, cieľom NKIVS - Strategickej priority Informačná a kybernetická bezpečnosť.
2. **Navrhovaný spôsob realizácie projektu**
   1. posúdenie prepojenia navrhovaných aktivít s výsledkami a cieľmi projektu, posúdenie vhodnosti navrhovaných aktivít a spôsobu ich realizácie posúdenie navrhovaných aktivít z vecného, časového hľadiska a z hľadiska ich prevádzkovej a technickej udržateľnosti (ak relevantné), posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko.
3. **Administratívna a prevádzková kapacita žiadateľa**
   1. posúdenie dostatočných administratívnych a prípadne odborných kapacít žiadateľa na riadenie a odbornú realizáciu projektu a zhodnotenie skúseností s realizáciou obdobných/porovnateľných projektov k originálnym aktivitám žiadateľa (ak relevantné).
4. **Finančná a ekonomická stránka projektu**
   1. posúdenie oprávnenosti navrhovaných výdavkov v zmysle výzvy na predkladanie žiadosti o NFP, overenie účelnosti, hospodárnosti a efektívnosti navrhovaných výdavkov, posúdenie zrealizovanej ex-ante finančnej analýzy ako aj finančnej analýzy na základe historických údajov žiadateľa (ak relevantné), hodnotenie finančnej a ekonomickej výkonnosti, resp. aktivity žiadateľa vo vzťahu ku schopnosti zabezpečiť finančnú udržateľnosť projektu.

Sústava hodnotiacich kritérií je koncipovaná primárne ako **vylučujúce hodnotiace kritériá**. Tieto kritériá sú vyhodnocované iba možnosťou „áno“ alebo možnosťou „nie“ (resp. možnosťou „NA“ – neaplikovateľné). Uvedenie možnosti „nie“ pri vylučujúcom kritériu automaticky znamená nesplnenie kritérií pre výber projektu a neschválenie žiadosti o NFP.

Uvedené neplatí pre bodované kritérium 2.1, kde sa slovne uvádza priorita realizácie projektu  
(Vysoká, Stredná, Nízka).

Sprostredkovateľský orgán podporí žiadosti o NFP len do výšky disponibilnej alokácie určenej vo výzve. Žiadosti o NFP, ktoré sa na základe času ich predloženia alebo nižšej priority ocitli pod hranicou finančných prostriedkov vyčlenených na výzvu, budú neschválené z dôvodu nedostatku finančných prostriedkov určených vo výzve.

# Hodnotiace kritériá a spôsob ich aplikácie

## Príspevok navrhovaného projektu k cieľom a výsledkom OP a prioritnej osi a ďalších strategických dokumentov

|  |  |  |  |  |
| --- | --- | --- | --- | --- |
| Hodnotiace kritérium | | Predmet hodnotenia | Typ kritéria / Hodnotenie | Spôsob aplikácie hodnotiaceho kritéria |
| 1.1 | Prispieva projekt k dosiahnutiu špecifického cieľa 7.9 prioritnej osi 7? | Posudzuje sa súlad projektu s intervenčnou stratégiou OPII pre príslušný špecifický cieľ 7.9 prioritnej osi 7 informačná spoločnosť, t.j. súlad s:   1. príslušným špecifickým cieľom, 2. očakávanými výsledkami, 3. definovanými oprávnenými aktivitami.   Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi prioritnej osi 7. | Vylučujúce kritérium  Áno / Nie | Áno: Aktivity **sú v súlade** s intervenčnou stratégiou OPII v danej oblasti. |
| Nie: Aktivity **nie sú v súlade** s intervenčnou stratégiou OPII v danej oblasti, resp. ich súlad je iba v deklaratívnej rovine. |
| 1.2 | Prispieva projekt k dosiahnutiu cieľov definovaných v NKIVS a Strategickej priorite Informačná a kybernetická bezpečnosť? | Posudzuje sa súlad projektu s cieľmi a prioritami Strategickej priority Informačná a kybernetická bezpečnosť, t.j. súlad s:   1. metodickým rámcom, 2. očakávanými výsledkami, 3. definovanými oprávnenými aktivitami. | Vylučujúce kritérium  Áno / Nie | Áno: Aktivity **sú v súlade** s NKIVS a Strategickou prioritou Informačná a kybernetická bezpečnosť. |
| Nie: Aktivity **nie sú v súlade** s NKIVS a Strategickou prioritou Informačná a kybernetická bezpečnosť, resp. ich súlad je iba v deklaratívnej rovine. |

## Navrhovaný spôsob realizácie projektu

|  |  |  |  |  |
| --- | --- | --- | --- | --- |
| Hodnotiace kritérium | | Predmet hodnotenia | Typ kritéria / Hodnotenie | Spôsob aplikácie hodnotiaceho kritéria |
| 2.1 | Žiada predložený projekt NFP na zabezpečenie niektorej zo štyroch prioritných oblastí definovaných v štúdii uskutočniteľnosti schválenej Riadiacim výborom pre prioritnú os 7 OP II a v predmetnej výzve? | Posudzuje sa priorita projektu, t.j. či má za cieľ zabezpečiť daný OVM jednej z týchto oblastí:   1. zvýšenie ochrany pred útokmi z externého prostredia, 2. zvýšenie schopnosti detekcie škodlivých aktivít, a bezpečnostných incidentov 3. ochrana dát, dátových prenosov a komunikácie, 4. budovanie bezpečnostného povedomia.   Tieto oblasti majú prioritu „**Vysoká**“. Za každú oblasť sú 4 body, t.j.  Akékoľvek iné oblasti majú prioritu „**Nízka**“ a za každú z nich je 1 bod.  Spojenie rôznych oblastí má prioritu „**Stredná**“ a vyžaduje hlbšie preskúmanie previazania jednotlivých častí projektu. Za každú kombináciu sú 3 body.  *Maximálny počet bodov je 16.*  *Minimum sú 4 body.* | Bodované kritérium – priorita  Vysoká / Stredná / Nízka | Vysoká: Projekt **rieši aspoň jednu** prioritnú oblasť KIB a zároveň **nerieši** **žiadne iné** oblasti. |
| Stredná: Projekt **rieši jednu** prioritnú oblasť KIB a zároveň **rieši aspoň jednu** neprioritnú oblasť. |
| Nízka: Projekt **nerieši žiadnu** prioritnú oblasť KIB a zároveň **rieši aspoň jednu** neprioritnú oblasť. |
| 2.2 | Je navrhovaný postup riešenia v súlade s Metodikou pre systematické zabezpečenie organizácií verejnej správy v oblasti informačnej bezpečnosti? | Posudzuje sa súlad postupov riešenia projektu s Metodikou pre systematické zabezpečenie organizácií verejnej správy v oblasti informačnej bezpečnosti, t.j. najmä v oblasti:   1. organizačných a administratívnych opatrení, 2. internej infraštruktúry, 3. externej infraštruktúry, 4. mechanizmov kontroly, 5. kryptografických opatrení, 6. konfigurácie sieťovej infraštruktúry, 7. zabezpečenia pracovných staníc. | Vylučujúce kritérium  Áno / Nie | Áno: Navrhovaný postup riešenia **je v súlade** s metodikou. |
| Nie: Navrhovaný postup riešenia **nie je v súlade** s metodikou, resp. súlad je iba v deklaratívnej rovine. |
| 2.3 | Uvádza predložený projekt, aké a akým spôsobom bude riešiť bezpečnostné riziká na základe vykonanej analýzy rizík? | Posudzuje sa prítomnosť výsledkov analýzy rizík v predloženom projekte a relevantnosť definovaných riešení týchto bezpečnostných rizík. | Vylučujúce kritérium  Áno / Nie | Áno: Projekt **uvádza** výsledky analýzy rizík, **má definované**, ktoré riziká adresuje **a poskytuje riešenia** pre každé definované riziko. |
| Nie: Projekt **neuvádza** výsledky analýzy rizík **a/alebo nemá definované**, ktoré riziká adresuje **a/alebo neposkytuje riešenia** pre všetky definované riziká. |
| 2.4 | Navrhuje predložený projekt komplexný rámec postupu alebo opatrení KIB, ktoré bude požadovaný nástroj podporovať a umožňujú vlastnosti tohto nástroja efektívne dosahovať navrhnuté ciele? | Posudzuje sa, či ide o návrh konkrétnych postupov a opatrení KIB a zároveň relevancia a efektivita požadovaných technických riešení s ohľadom na tento návrh. | Vylučujúce kritérium  Áno / Nie | Áno: Projekt **navrhuje** komplexný rámec postupu alebo opatrení KIB **a zároveň** požaduje prostriedky na technické riešenia, ktoré **sú** optimálne na plnenie navrhnutých postupov a opatrení. |
| Nie: Projekt **nenavrhuje** komplexný rámec postupu alebo opatrení KIB **alebo** požadované technické riešenia **nie sú** optimálne na plnenie navrhnutých postupov a opatrení (ak boli navrhnuté). |
| 2.5 | Obsahujú navrhované technické riešenia na identifikáciu bezpečnostných incidentov kompatibilné rozhrania pre prepojenie s infraštruktúrou vládnej jednotky CSIRT? | Posudzuje sa spôsobilosť požadovaných technických prvkov poskytovať rozhrania na prepojenie s vládnou jednotkou CSIRT.  Toto kritérium sa posudzuje len v prípade, že projekt má za účel zriadiť systém na identifikáciu bezpečnostných incidentov. V opačnom prípade sa hodnotí ako NA – neaplikovateľné. | Vylučujúce kritérium  Áno / Nie / NA | Áno: Navrhované technické riešenia na identifikáciu bezpečnostných incidentov **poskytujú** možnosť prepojenia na vládnu jednotku CSIRT prostredníctvom rozhraní. |
| Nie: Navrhované technické riešenia na identifikáciu bezpečnostných incidentov **neposkytujú** možnosť prepojenia na vládnu jednotku CSIRT prostredníctvom žiadneho rozhrania. |
| NA: Projekt sa **nezaoberá** zavedením technického riešenia na identifikáciu bezpečnostných incidentov. |
| 2.6 | Má predkladateľ projektu vypracovaný návrh interného riadiaceho aktu pre uvedený postup alebo opatrenie KIB? | Posudzuje sa pripravenosť predkladateľa na realizáciu projektu po procesnej a formálnej stránke. | Vylučujúce kritérium  Áno / Nie | Áno: Predkladateľ projektu **má** vypracovaný návrh interného riadiaceho aktu. |
| Nie: Predkladateľ **nemá** vypracovaný návrh interného riadiaceho aktu, resp. vypracovaný riadiaci akt **nie je** vypracovaný dostatočne. |
| 2.7 | Bude prostredníctvom realizácie aktivít projektu zabezpečené dosiahnutie merateľných ukazovateľov uvedených v žiadosti o NFP vychádzajúcich z výzvy? | Kritérium hodnotí, či sú merateľné ukazovatele projektu stanovené správne, t.j. či sú ich číselné hodnoty určené primerane a reálne vzhľadom na plánované aktivity projektu, ktorých realizáciou sa majú dané merateľné ukazovatele zabezpečiť. | Vylučujúce kritérium  Áno / Nie | Áno: Plánované aktivity **vedú** k naplneniu realisticky nastavených hodnôt merateľných ukazovateľov. |
| Nie: Plánované aktivity **nevedú** k naplneniu realisticky nastavených hodnôt merateľných ukazovateľov, **alebo** hodnoty ukazovateľov **nie sú** nastavené primerane a reálne. |
| 2.8 | Sú navrhované aktivity projektu správne usporiadané z vecného a časového hľadiska? | Posudzuje sa účinnosť a logická previazanosť jednotlivých aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou. | Vylučujúce kritérium  Áno / Nie | Áno: Aktivity navrhovaného spôsobu realizácie **majú** vzájomnú logickú a časovú súvislosť, časový plán realizácie aktivít **je v súlade** s legislatívnymi požiadavkami a ďalšou súvisiacou dokumentáciou, resp. zistené nedostatky **nemajú** závažný charakter. |
| Nie: Aktivity navrhovaného spôsobu realizácie **nemajú** vzájomnú logickú **alebo**časovú súvislosť, časový plán realizácie aktivít **nie je** v súlade s legislatívnymi požiadavkami **alebo** ďalšou súvisiacou dokumentáciou, resp. zistené nedostatky **majú** závažný charakter. |

## Administratívna a prevádzková kapacita žiadateľa

|  |  |  |  |  |
| --- | --- | --- | --- | --- |
| Hodnotiace kritérium | | Predmet hodnotenia | Typ kritéria / Hodnotenie | Spôsob aplikácie hodnotiaceho kritéria |
| 3.1 | Sú stanovené všetky potrebné roly, úlohy a aktivity vykonávané personálom v celom životnom cykle práce s bezpečnostnými nástrojmi, ako aj presné počty a požiadavky na potrebný personál? | Posudzuje sa prítomnosť jasne definovaných rolí, úloh a aktivít pre jednotlivé osoby zabezpečujúce realizáciu predkladaného projektu, spolu s potrebným počtami a kvalifikáciou personálu, a to najmä pre oblasti:   1. implementácia, 2. obsluha a údržba, 3. nastavovanie a optimalizácia, 4. aktualizácia, 5. spracovávanie a hodnotenie výstupov | Vylučujúce kritérium  Áno / Nie | Áno: Plánované roly, úlohy a aktivity, počty a požadované kvalifikácie personálu **sú** v projekte riadne spracované a **zodpovedajú** potrebám projektu. |
| Nie: V projekte **nie sú** v dostatočnom rozsahu spracované plánované roly, úlohy a aktivity, počty a požadované kvalifikácie personálu. |
| 3.2 | Disponuje predkladateľ projektu dostatočnými personálnymi zdrojmi (kvalitou aj kvantitou) na realizáciu a udržateľnosť projektu, resp. má dostatok príležitostí personálne obsadiť potrebné roly? | Posudzuje sa schopnosť predkladateľa zabezpečiť prevádzku bezpečnostných nástrojov dostatočným množstvom kvalitného personálu, a to najmä pre oblasti:   1. implementácia, 2. obsluha a údržba, 3. nastavovanie a optimalizácia, 4. aktualizácia, 5. spracovávanie a hodnotenie výstupov | Vylučujúce kritérium  Áno / Nie | Áno: Predkladateľ projektu **má** k dispozícii dostatočné množstvo riadne vyškolených pracovníkov **alebo má** dostatok príležitostí a zdrojov získať/vyškoliť takýto personál. |
| Nie: Predkladateľ projektu **nedokáže** personálne zabezpečiť realizáciu alebo udržateľnosť projektu, resp. **nedokáže** naplniť personálne potreby v dostatočnej kvalitatívnej alebo kvantitatívnej miere. |
| 3.3 | Disponuje predkladateľ projektu dostatočnými prevádzkovými kapacitami, ktoré budú schopné prevádzkovať implementované riešenie? | Posudzuje sa kapacita predkladateľa projektu na zabezpečenie prevádzky projektu. V rámci nej sa posudzuje, či predkladateľ disponuje dostatočnými administratívnymi a materiálno-technickými kapacitami. | Vylučujúce kritérium  Áno / Nie | Áno: Predkladateľ projektu **disponuje** adekvátnym materiálno-technickým zázemím **a** dostatočnými internými administratívnymi kapacitami na zabezpečenie prevádzky projektu. |
| Nie: Predkladateľ projektu **nedisponuje** adekvátnym materiálno-technickým zázemím **alebo** dostatočnými internými administratívnymi kapacitami na zabezpečenie prevádzky projektu. |

## Finančná a ekonomická stránka projektu

|  |  |  |  |  |
| --- | --- | --- | --- | --- |
| Hodnotiace kritérium | | Predmet hodnotenia | Typ kritéria / Hodnotenie | Spôsob aplikácie hodnotiaceho kritéria |
| 4.1 | Spĺňajú výdavky uvedené v žiadosti o NFP podmienky účelnosti a vecnej oprávnenosti? | Posudzuje sa, či sú žiadané výdavky projektu vecne oprávnené v zmysle riadiacej dokumentácie prioritnej osi 7 OPII upravujúcej oblasť oprávnenosti výdavkov, resp. výzvy na predloženie žiadosti o NFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/nevyhnutné na realizáciu projektu).  *Pozn.: V prípade identifikácie neoprávnených výdavkov projektu (z titulu vecnej neoprávnenosti alebo neúčelnosti) sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium  Áno / Nie | Áno: **70 % a viac** finančnej hodnoty žiadateľom definovaných celkových oprávnených výdavkov projektu **je vecne oprávnených** **a zároveň účelných** vzhľadom k stanoveným cieľom a očakávaným výstupom projektu. |
| Nie: **Menej ako 70 %** finančnej hodnoty žiadateľom definovaných celkových oprávnených výdavkov projektu **je vecne oprávnených a/alebo účelných** vzhľadom k stanoveným cieľom a očakávaným výstupom projektu. |
| 4.2 | Spĺňajú výdavky uvedené v žiadosti o NFP podmienky hospodárnosti a efektívnosti? | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok, štúdia uskutočniteľnosti, rozhodnutia Úradu pre reguláciu sieťových odvetví). | Vylučujúce kritérium  Áno / Nie | Áno: Žiadané výdavky projektu **sú** hospodárne a efektívne a **zodpovedajú** obvyklým cenám v danom čase a mieste. |
| Nie: Žiadané výdavky projektu **nie sú** hospodárne a efektívne **alebo nezodpovedajú** obvyklým cenám v danom čase a mieste. |
| 4.3 | Je udržateľné financovanie prevádzky vytvoreného riešenia počas celej životnosti projektu a min. 5 rokov po ukončení realizácie projektu? | Posudzuje sa zabezpečenie udržateľnosti projektu, t.j. finančného krytia prevádzky projektu počas celej životnosti projektu a min. 5 rokov po ukončení realizácie projektu. | Vylučujúce kritérium  Áno / Nie | Áno: Prevádzka projektu **je** v každom roku obdobia udržateľnosti projektu zabezpečená a existujú overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). |
| Nie: Prevádzka projektu **nie je** v každom roku obdobia udržateľnosti projektu zabezpečená a neexistujú overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). |

## Sumarizačný prehľad hodnotiacich kritérií

|  |  |  |  |
| --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie |
| **1. Príspevok navrhovaného projektu k cieľom a výsledkom OP a prioritnej osi a ďalších strategických dokumentov** | 1.1 Prispieva projekt k dosiahnutiu špecifického cieľa 7.9 prioritnej osi 7? | Vylučujúce | Áno / Nie |
| 1.2 Prispieva projekt k dosiahnutiu cieľov definovaných v NKIVS a Strategickej priorite Informačná a kybernetická bezpečnosť? | Vylučujúce | Áno / Nie |
| **2. Navrhovaný spôsob realizácie projektu** | 2.1 Žiada predložený projekt NFP na zabezpečenie niektorej zo štyroch prioritných oblastí definovaných v štúdii uskutočniteľnosti schválenej Riadiacim výborom pre prioritnú os 7 OP II a v predmetnej výzve? | Bodované | Vysoká / Stredná / Nízka |
| 2.2 Je navrhovaný postup riešenia v súlade s Metodikou pre systematické zabezpečenie organizácií verejnej správy v oblasti informačnej bezpečnosti? | Vylučujúce | Áno / Nie |
| 2.3 Uvádza predložený projekt, aké a akým spôsobom bude riešiť bezpečnostné riziká na základe vykonanej analýzy rizík? | Vylučujúce | Áno / Nie |
| 2.4 Navrhuje predložený projekt komplexný rámec postupu alebo opatrení KIB, ktoré bude požadovaný nástroj podporovať a umožňujú vlastnosti tohto nástroja efektívne dosahovať navrhnuté ciele? | Vylučujúce | Áno / Nie |
| 2.5 Obsahujú navrhované technické riešenia na identifikáciu bezpečnostných incidentov kompatibilné rozhrania pre prepojenie s infraštruktúrou vládnej jednotky CSIRT? | Vylučujúce | Áno / Nie / NA |
| 2.6 Má predkladateľ projektu vypracovaný návrh interného riadiaceho aktu pre uvedený postup alebo opatrenie KIB? | Vylučujúce | Áno / Nie |
| 2.7 Bude prostredníctvom realizácie aktivít projektu zabezpečené dosiahnutie merateľných ukazovateľov uvedených v žiadosti o NFP vychádzajúcich z výzvy? | Vylučujúce | Áno / Nie |
| 2.8 Sú navrhované aktivity projektu správne usporiadané z vecného a časového hľadiska? | Vylučujúce | Áno / Nie |
| **3. Administratívna a prevádzková kapacita žiadateľa** | 3.1 Sú stanovené všetky potrebné roly, úlohy a aktivity vykonávané personálom v celom životnom cykle práce s bezpečnostnými nástrojmi, ako aj presné počty a požiadavky na potrebný personál? | Vylučujúce | Áno / Nie |
| 3.2 Disponuje predkladateľ projektu dostatočnými personálnymi zdrojmi (kvalitou aj kvantitou) na realizáciu a udržateľnosť projektu, resp. má dostatok príležitostí personálne obsadiť potrebné roly? | Vylučujúce | Áno / Nie |
| 3.3 Disponuje predkladateľ projektu dostatočnými prevádzkovými kapacitami, ktoré budú schopné prevádzkovať implementované riešenie? | Vylučujúce | Áno / Nie |
| **4. Finančná a ekonomická stránka projektu** | 4.1 Spĺňajú výdavky uvedené v žiadosti o NFP podmienky účelnosti a vecnej oprávnenosti? | Vylučujúce | Áno / Nie |
| 4.2 Spĺňajú výdavky uvedené v žiadosti o NFP podmienky hospodárnosti a efektívnosti? | Vylučujúce | Áno / Nie |
| 4.3 Je udržateľné financovanie prevádzky vytvoreného riešenia počas celej životnosti projektu a min. 5 rokov po ukončení realizácie projektu? | Vylučujúce | Áno / Nie |